നൊമ്ബരമായി ധീര സൈനികന് വൈശാഖ്, സ്വപ്നം കണ്ട് പണിത വീട്ടില് താമസിച്ചത് ഒരു അവധിക്കാലം മാത്രം കൊല്ലം: കൊട്ടാരക്കര കുടവട്ടൂര് ഗ്രാമത്തിന് ആകെ നൊമ്ബരമായിരിക്കുകയാണ് ധീര സൈനികന് വൈശാഖിന്റെ ജീവത്യാഗം. പൂഞ്ചിലെ സേവന കലാവധി അവസാനിക്കാന് രണ്ട് മാസം മാത്രം ബാക്കി നില്ക്കെയാണ് തീവ്രവാദികളുമായുണ്ടായ ഏറ്റുമുട്ടലില് വൈശാഖ് വീരമൃത്യു വരിച്ചത്. സ്വന്തമായി ഒരു വീട് വൈശാഖിന്റെ സ്വപ്നമായിരുന്നു. കഴിഞ്ഞ പുതുവര്ഷത്തിലാണ് വീടെന്ന സ്വപ്നം വൈശാഖ് യാഥാര്ത്ഥ്യമാക്കിയത്. സ്വന്തമായി സ്വരുക്കൂട്ടിയിരുന്ന സ്വന്തം സമ്ബാദ്യവും വായ്പയും എല്ലാം ചേര്ത്തായിരുന്നു വൈശാഖ് തന്റെ സ്വപ്നം നേടിയെടുത്തത്. എന്നാല് വീട് പണിതിട്ട് ഒരു അവധി കാലം മാത്രമാണ് വൈശാഖിന് ആ സ്വപ്ന വീട്ടില് കഴിയാനായത്. അവസാനമായി വൈശാഖ് വീട്ടില് എത്തിയത് നാല് മാസം മുമ്ബാണ്. ബന്ധുക്കളുടെയും നാട്ടുകാരുടെയും സുഹൃത്തുക്കളുടെയും എല്ലാം പ്രിയങ്കരനായിരുന്നു 24കാരനായ വൈശാഖ്. അതേസമയം വൈശാഖിന്റെ അമ്മ ബീനയെയും സഹോദരി ശില്പയെയും എങ്ങനെ ആശ്വസിപ്പിക്കാന് ആകും എന്നറിയാതെ സങ്കടപ്പെടുകയാണ് നാട്ടുകാരും ബന്ധുക്കളും. 2017ലാണ് വൈശാഖ് സൈന്യത്തിന്റെ ഭാഗമാകുന്നത്. മഹാരാഷ്ട്രയിലെ പരിശീലനത്തിന് ശേഷം പഞ്ചാബിലായിരുന്നു പോസ്റ്റിങ്. തുടര്ന്ന് പൂഞ്ചിലേക്ക് മാറി. ഞായറാഴ്ചയാണ് വീട്ടുകാരുമായും നാട്ടിലെ കൂട്ടുകാരുമായും വൈശാഖ് അവസാനമായി ഫോണില് സംസാരിച്ചത്. പിന്നെ നാടറിയുന്നത് പ്രിയങ്കരനായ യുവസൈനികന്റെ ജീവത്യാഗത്തെ കുറിച്ചുളള വാര്ത്തയാണ്.